text: Så er alle storkeunger i luften
  22 juli 2018 kl. 12.40
  Ved 14-tiden søndag har alle tre storkeunger i reden i Smedager fået luft under vingerne.
  Efter at have basket og hoppet nogle dage er alle tre storkeunger i Smedager nu lettet fra reden. Det skete søndag over middag.
  En af storkeungerne var ude at flyve allerede fredag og var væk i omkring fem timer. 
  Men de to andre har først i dag prøvet fornemmelsen af, at vingerne kan bære.
  Allerede ved 14.30-tiden var den første af ungerne vendt tilbage til reden for en kort puster, men fem minutter efter lettede den igen.
  Opdateres.
  